Ilolaulu
Riemu täällä on,
             veikkakullat,
 tääll’ on Kampin Kustaa, tääll’ on Hesu-Heikki,
             riemu täällä on,
             veikkakullat,
 tääll’ on viinakurrit kaikki!
             Ei aikaa surra,
             ei taudin purra,
 kun riemu kattoon asti lentää!

             Tuoppi täyteen ja
             sitten pohjaan,
 ensin huulen päälle, sitten kielen päälle,
             tuoppi täyteen ja
             sitten pohjaan,
 niin on aikamiehen mitta!
             Ei aikaa surra,
             ei taudin purra,
 kun riemu kattoon asti lentää!

             Tyttökulta, nyt
             suukko anna,
 ensin lentosuukko, sitten huulisuukko,
             tyttökulta, nyt
             suukko anna,
 poian polvelle jo istu!
             Ei aikaa surra,
             ei taudin purra,
 kun riemu kattoon asti lentää!